Tekstiviestin luominen, lukeminen ja vastaaminen
Tässä ohjeessa kerrotaan lyhyesti miten luot uuden tekstiviestin, luet saapuneen viestin ja vastaat siihen.
Uuden tekstiviestin luominen
Etsi Koti-näytöltä Viestit – sovellus ja avaa se. Kuvakkeessa on valkoinen puhekupla vihreällä pohjalla, ja oletuksena se sijaitsee koti-valikon alimmalla rivillä.
Kun sovellus aukeaa, napsauta näytön oikeassa yläkulmassa olevaa ”Luo uusi” -painiketta (kynää ja paperia osoittava kuvake).
Avautuu uuden viestin luonti-ikkuna, jossa valitaan ensimmäiseksi viestin vastaanottaja. Myös näppäimistö tulee automaattisesti esiin. Vastaanottajan voi lisätä kenttään muutamalla eri tavalla. Jos vastaanottajan numero on yhteystiedoissasi, voit kirjoittaa halutun vastaanottajan nimestä muutaman alkukirjaimen, jonka jälkeen puhelin antaa kentän alapuolelle ehdotuksia yhteystiedoista, jotka sisältävät kirjoittamasi kirjaimet. Voit valita jonkun näistä ehdotuksista napsauttamalla sitä.
Toinen vaihtoehto on napsauttaa vastaanottajakentän oikealla puolella olevaa ”Lisää yhteystieto” -painiketta (ympyröity +-merkki), jolloin avautuu yhteystietoluettelo. Valitse luettelosta haluamasi henkilö napsauttamalla henkilön nimeä, jonka jälkeen palaat takaisin viesti-ikkunaan. Voit myös kirjoittaa vastaanottajan numeron kenttään mikäli se ei ole yhteystiedoissasi.
Napsauta näytön keskiosassa sijaitsevaa viestikenttää, jonka jälkeen voit alkaa kirjoittaa viestiä. Voit myös halutessasi käyttää sanelutoimintoa. 
Kun olet valmis, napsauta viestikentän oikealla puolella olevaa ”Lähetä” -painiketta (vihreällä pohjalla nuoli ylöspäin), jolloin viesti lähtee. 
Napsauta vielä näytön vasemmassa yläkulmassa olevaa ”edellinen” -painiketta (vasemmalle osoittava nuoli päästäksesi pois kyseisestä keskusteluikkunasta.
Viestit-sovelluksesta pääset poistumaan kokonaan painamalla koti-painiketta kerran lyhyesti tai kotipainikkeettomissa pyyhkäisemällä alareunasta lyhyesti ylöspäin.
Tekstiviestin lukeminen
Etsi Koti-näytöltä Viestit – sovellus ja avaa se. Kuvakkeessa on valkoinen puhekupla vihreällä pohjalla, ja oletuksena se sijaitsee koti-valikon alimmalla rivillä.
Kun sovellus aukeaa, tulet näkymään jossa viimeksi sovelluksessa olit. Mikäli tulet avoinnaolevaan keskusteluun, napsauta näytön vasemmassa yläkulmassa olevaa ”edellinen” -painiketta (vasemmalle osoittava nuoli päästäksesi ”Viestit” näkymään. 
Viestit näkymässä näet kaikki eri henkilöiden kanssa käymäsi keskustelut siten, että vaikka olisit vaihtanut hänen kanssaan useamman viestin näkyy se tässä vain yhtenä kohteena, jossa on henkilön nimi tai puhelinnumero ja pätkä viimeisimmästä viestistänne. 
Etsi luettelosta henkilö kenen viestin haluat lukea ja napauta sitä.
Nyt avautuu ikkuna jossa on allekkain kaikki vaihtamanne viestit, uusin alimpana, voit siis lukea tästä myös aiemmat viestinne. 
Kun olet valmis sulje keskusteluikkuna napsauttamalla näytön vasemmassa yläkulmassa olevaa ”edellinen” -painiketta (vasemmalle osoittava nuoli) päästäksesi takaisin viestit näkymään.
Viestit-sovelluksesta pääset poistumaan kokonaan painamalla koti-painiketta kerran lyhyesti tai kotipainikkeettomissa pyyhkäisemällä alareunasta lyhyesti ylöspäin.
Tekstiviestiin vastaaminen
Etsi Koti-näytöltä Viestit – sovellus ja avaa se. Kuvakkeessa on valkoinen puhekupla vihreällä pohjalla, ja oletuksena se sijaitsee koti-valikon alimmalla rivillä.
Kun sovellus aukeaa, tulet näkymään jossa viimeksi sovelluksessa olit. Mikäli tulet avoinnaolevaan keskusteluun, napsauta näytön vasemmassa yläkulmassa olevaa ”edellinen” -painiketta (vasemmalle osoittava nuoli päästäksesi ”Viestit” näkymään. 
Napsauta keskusteluluettelossa sitä keskustelua  johon haluat vastata. Avautuu keskustelunäkymä, jossa on vaihtamanne viestit.
Aktivoi viestin kirjoituskenttä, sijaitsee uusimman eli alimman viestin alla. Kun kenttä aktivoituu ilmestyy näppäimistö näkyviin ja nyt voit kirjoittaa tai sanella viestin.
Kun oletvalmis, napsauta viestikentän oikealla puolella olevaa ”Lähetä” -painiketta (vihreällä pohjalla nuoli ylöspäin), jolloin viesti lähtee. 
Lopuksi sulje keskusteluikkuna napsauttamalla näytön vasemmassa yläkulmassa olevaa ”edellinen” -painiketta (vasemmalle osoittava nuoli päästäksesitakaisin viestit näkymään.
Viestit-sovelluksesta pääset poistumaan kokonaan painamalla koti-painiketta kerran lyhyesti tai kotipainikkeettomissa pyyhkäisemällä alareunasta lyhyesti ylöspäin.